Document ID: /roh_data/filtered/fineweb-2-filterrobots_roh.jsonl.gz/49187

Mat da 15 onns mora en territori da skis
- Glindesdi, 26.12.2016, 15:59
A Lai en il territori da skis Rothorn/Heimberg è in mat sa disgrazià il glindesdi suentermezdi. El è mort pervia da sias grevas blessuras.
Suenter esser ì sur in mut ora è il giuven da 15 onns crudà e glischnà sur l'ur da la pista ora. El è sa blessà grevamain. Malgrà agid medicinal immediat e malgrà in transport pront dal territori da skis Rothorn/Heimberg en l'Ospital chantunal dal Grischun è il mat mort curt suenter esser arrivà en l'ospital.
La procura publica e la Polizia chantunala examineschian uss l'andament da l'accident, uschia la Polizia chantunala en ina communicaziun als meds da massa.